Fundația Serviciilor Sociale Bethany

**METODOLOGIA ȘI REGULAMENTUL**

**PRIVIND**

**ORGANIZAREA ȘI DESFĂȘURAREA**

**PROCESULUI DE SELECTIE A PLANURILOR DE AFACERI**

TITILUL I

CADRUL ȘI CONTEXTUL PREZENTEI METODOLOGII

CAPITOLUL I

DISPOZITII GENERALE

Art. 1 Prezenta Metodologie este elaborată în conformitate cu prevederile din :

1. Schemei de ajutor de minimis ”Sprijin pentru infiintarea de intreprinderi sociale in mediul rural” aferentă Programului Operațional Incluziune si Demnitate Sociala (PIDS) 2021 – 2027, Prioritatea de investiții P03 Protejarea dreptului la demnitate social; Obiectiv specific ESO4.1\_Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanței pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale, Anexa nr.1- parte integrantă din metodologie și regulament.
2. GHIDUL SOLICITANTULUI – CONDIȚII SPECIFICE ”Sprijin pentru infiintarea de intreprinderi sociale in mediul rural” aferentă Programului Operațional Incluziune si Demnitate Sociala (PIDS) 2021 – 2027, Prioritatea de investiții P03 Protejarea dreptului la demnitate social; Obiectiv specific ESO4.1\_Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanței pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale, Anexa nr.2- parte integrantă din metodologie și regulament.
3. MANUALUL BENEFICIARULUI - PROGRAMUL EDUCAȚIE și OCUPARE 2021 – 2027; PROGRAMUL INCLUZIUNE ȘI DEMNITATE SOCIALĂ 2021-2027- Anexa nr.3- parte integrantă din metodologie și regulament cu respectarea prevederilor legislației europene și naționale în materie.

Art. 2 Obiectivul proiectului ”ELEVATOR CONVIVIAL” implementat de Fundatia Serrviciilor Sociale Bethany, il reprezinta imbunătățirea accesului la piața muncii și implementarea unor măsuri de activare a persoanelor din mediul rural, inclusiv din grup vulnerabil din Regiunile Vest si NordVest prin înființarea a 35 de întreprinderi sociale în mediul rural și crearea unui număr de 140 de locuri de muncă in cadrul acestor intreprinderi, din care 42 locuri de munca pentru persone vulnerabile, precum si formarea in domeniul economiei sociale a 135 de persoane, inclusiv din grupuri vulnerabile si roma.

Art. 3 Fundatia Serviciilor Sociale Bethany, în vederea atingerii obiectivelor specifice/operaționale, a obiectivului general al proiectului ” ELEVATOR CONVIVIAL” creează un cadru cooperativ și organizează la nivel regional selectia de planuri de afaceri in vederea finantarii acestora in cadrul schemei de minimis „Sprijin pentru înființarea de întreprinderi sociale in mediul rural„.

În cadrul procesului de selectie persoanele eligibile pot depune planuri de afaceri.

În urma selecției planurilor de afaceri, Fundația Serviciilor Sociale Bethany va acorda subvenții pentru minim 35 de întreprinderi sociale nou înființate de catre persoane ale caror planuri de afaceri vor fi selectate conform prezentei metodologii, in urmatoarele conditii :

-Nu vor fi finanțate două sau mai multe planuri de afaceri, propuse de persoane diferite, identice sau cu un grad foarte mare de asemănare în ceea ce privește descrierea segmentului de piață, planului de management și marketing și bugetul detaliat. În cazul în care administratorul schemei de antreprenoriat gestionează mai mult de un proiect in cadrul prezentului apel, regula se va aplica în mod corespunzător la nivelul tuturor juriurilor de selecție a planurilor de afaceri.

-Planurile de afaceri propuse spre finanțare vor reflecta realitatea segmentului de piață vizat și vor fi fundamentate tehnic și economic, pornind de la informații verificabile în zona geografică de implementare a proiectului.

-In cazul in care printre câștigătorii planurilor de afaceri sunt persoane cu diferite grade de rudenie sau afinitate (soti, sotii, rude si afini pana la gradul II), juriul va decide asupra finanțării unui singur plan de afaceri pe baza unor criterii de departajare cuprinse in metodologia de selectia a planurilor de afaceri.

Subvenția va fi acordată beneficiarului schemei de ajutor de minimis în baza unui contract de subventie încheiat de Fundația Serviciilor Sociale Bethany cu întreprinderea sociala nou înființată - beneficiară.

Beneficiarii procesului de selectie a planurilor de afaceri vor fi minim 35 de intreprinderi sociale infiintate in mediul rural de persoanele ale caror planuri de afaceri vor fi selectate conform prevederilor prezentei metodologii. Persoanele eligibile ale căror planuri de afaceri vor fi selectate pentru finanțare vor înființa și dezvolta câte o întreprindere sociala finanțată în conformitate cu schema de minimis „Sprijin pentru înființarea de întreprinderi socialein mediul rural” și a GHIDUL SOLICITANTULUI – CONDIȚII SPECIFICE ” Sprijin pentru înființarea de întreprinderi sociale in mediul rural”, cu respectarea prevederilor cuprinse în prezenta metodologie și a contractul de subventie încheiat între Fundația Serviciilor Sociale Bethany și întreprinderea sociala nou înființată.

Valoarea maximă a ajutorului de minimis acordat fiecărei întreprinderi sociale/fiecărui beneficiar de ajutor de minimis, este de 297.397,80 lei, reprezentând maximum 100% din totalul cheltuielilor eligibile, după cum urmează:

Art.4 Ajutorul de minimis se va putea acorda în maximum trei tranșe, luând în considerare prevederile planurilor de afaceri depuse de către persoanele din grupul țintă. Prima tranșă va reprezenta maximum 50% din valoarea totală a finanțării nerambursabile solicitate de către întreprinderea socială.

Art. 5 Prezenta metodologie cuprinde cadrul larg și reguli obligatorii de organizare și desfășurare a procesului de selectie a (ideilor) planurilor de afaceri.

Metodologia își propune să abordeze o informare cât mai amplă a persoanelor participante, să trateze cele mai importante aspecte din organizarea și desfășurarea procesului de selectie a (ideilor) planurilor de afaceri în condițiile respectării egalității de șanse, de gen, nediscriminării și dezvoltării durabile si sustenabile.

Regulile stabilite prin prezenta metodologie sunt obligatorii pentru toți participanții la procesul de selectie a (ideilor) planurilor de afaceri și nu exonerează nici o persoană participantă de obligația cunoașterii și respectării acesteia.

**CAPITOLUL II**

**TERMENI, EXPRESII și DEFINIȚII**

Art. 5 În prezenta metodologie sunt utilizați termeni, expresii, abrevieri care au legătură cu organizarea și desfășurarea procesului de selectie. În cazul termenilor, expresiilor, abrevierilor prevăzute în ghiduri sau acte normative, definițiile acestora sunt cele cuprinse în reglementările legale respective.

Sunt folosite abrevieri, termeni, expresii care au definiția și următorul înțeles:

Participant este persoana care se înscrie la procesul de selectie de (idei) planuri de afaceri prin depunerea unui plan de afaceri.

Expresiile ”idee de afacere”, ”selectie a ideii de afacere” au același sens și înțeles cu expresiile ”plan de afacere”, ”selectie de planuri de afacere” ” selectie plan de afaceri”.

Termenii ”proiect”, ”proiectul” au același sens cu proiectul ” ELEVATOR CONVIVIAL” implementat de Fundația Serviciilor Sociale Bethany.

Acolo unde este cazul, cuvintele sau expresiile care sunt folosite la singular includ și pluralul și viceversa.

Conflict de interese Conform art.11 din Ordonanța de Urgentă a Guvernului nr. 66/2011 solicitantul va fi exclus din procedura de selecție dacă se constată că în procesul de verificare/evaluare/aprobare a cererilor de finanțare au participat persoane care dețin părți sociale, părți de interes, acțiuni din capitalul subscris al unuia dintre solicitanți sau care fac parte din consiliul de administrație/organul de conducere ori de supervizare a unuia dintre solicitanți; au calitatea de soț/soție, rudă sau afin până la gradul al doilea inclusiv cu persoane care dețin părți sociale, părți de interes, acțiuni din capitalul subscris al unuia dintre solicitanți ori care fac parte din consiliul de administrație/organul de conducere sau de supervizare a unuia dintre solicitanți; persoane despre care se constată că pot avea un interes de natura să le afecteze imparțialitatea pe parcursul procesului de verificare/evaluare/aprobare a cererilor de finanțare.

Reprezintă conflict de interese orice situație care împiedică solicitantul/partenerii sau AMPIDS/OI delegat de a avea o atitudine profesionistă, obiectivă și imparțială, sau care le împiedică să execute activitățile prevăzute în cererea de finanțare sau în reglementările specifice într-o manieră profesionistă, obiectivă și imparțială, din motive referitoare la familie, viață personală, afinități politice sau naționale, interese economice sau orice alte interese. Interesele anterior menționate includ orice avantaj pentru persoana în cauză, soțul/soția sau o rudă ori un afin, până la gradul 2 inclusiv.

Solicitanții de finanțare nerambursabilă se obligă să întreprindă toate diligențele necesare pentru a evita orice conflict de interese sau existenta oricărei incompatibilități și să informeze cu celeritate, în scris, AMPIDS/OI delegat în legătură cu orice situație care dă naștere sau este posibil să dea naștere unui astfel de conflict. Dispozițiile menționate se aplică personalului solicitantului de finanțare nerambursabilă/partenerilor/ subcontractanților, precum și personalului AMPIDS/OI delegat, după caz.

În aceste situații, AMPIDS/OI responsabil poate impune sancțiuni administrative sau financiare.

Incompatibilitate reprezintă interdicția (expres prevăzută de lege) de a cumula două sau mai multe funcții/atribuții care prin exercitarea lor simultană ar putea altera obiectivitatea cu care oficialul public are obligația să își îndeplinească sarcinile de serviciu.

În înțelesul prezentei metodologii, incompatibilitatea este situația conflictuală clar identificată în care un oficial public nu poate realiza în același timp anumite activități în domeniul privat și în domeniul public și nu poate cumula anumite funcții din domeniul privat și domeniul public.

Pentru a se afla într-o situație de incompatibilitate, un oficial public nu trebuie să ia nici o decizie, fiind suficient faptul că ocupă concomitent două sau mai multe funcții interzise de lege.

**Furnizor de ajutor de minimis** - Ministerul Fondurilor Europene, prin Autoritatea de management pentru PIDS (AM PIDS)/organismele intermediare regionale pentru PIDS (OIR PIDS);

**Intreprinderea**, în contextul prezentei scheme, reprezintă orice entitate care desfăşoară o activitate economică, indiferent de forma sa juridică, constituită şi atestată ca întreprindere socială, conform Legii nr. 219/2015 privind economia socială, cu modificările ulterioare, şi anume:

a) **societate cooperativă de gradul I**, care funcţionează în baza Legii nr. 1/2005 privind organizarea şi funcţionarea cooperaţiei, republicată, cu modificările ulterioare;

b) **cooperativă de credit**, care funcţionează în baza Ordonanţei de urgenţă a Guvernului nr. 99/2006 privind instituţiile de credit şi adecvarea capitalului, aprobată cu modificări şi completări prin Legea nr. 227/2007, cu modificările şi completările ulterioare;

c) **asociaţie sau fundaţie**, care funcţionează în baza Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare;

d) **casă de ajutor reciproc a salariaţilor**, care funcţionează în baza Legii nr. 122/1996 privind regimul juridic al caselor de ajutor reciproc ale salariaţilor şi al uniunilor acestora, republicată;

e) **casă de ajutor reciproc a pensionarilor**, înfiinţată şi care funcţionează în baza Legii nr. 540/2002 privind casele de ajutor reciproc ale pensionarilor, cu modificările şi completările ulterioare;

f) **federaţiile şi uniunile** persoanelor juridice de la lit. a)-e);

g) orice alte categorii de persoane juridice;

**Intreprinderea unică** - include toate întreprinderile între care există cel puţin una dintre relaţiile următoare:

a) o întreprindere deţine majoritatea drepturilor de vot ale acţionarilor sau ale asociaţilor unei alte întreprinderi;

b) o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;

c) o întreprindere are dreptul de a exercita o influenţă dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;

d) o întreprindere care este acţionar sau asociat al unei alte întreprinderi şi care controlează singură, în baza unui acord cu alţi acţionari sau asociaţi ai acelei întreprinderi, majoritatea drepturilor de vot ale acţionarilor sau ale asociaţilor întreprinderii respective.

Întreprinderile care întreţin, prin intermediul uneia sau mai multor întreprinderi, relaţiile la care se face referire la lit. a)-d) sunt considerate „întreprinderi unice“;

**Rata de actualizare** - rata de referinţă stabilită de Comisia Europeană pentru România pe baza unor criterii obiective şi publicată în Jurnalul Oficial al Uniunii Europene şi pe pagina de web a Comisiei Europene;

**Produse agricole** - produsele enumerate în anexa nr. I la Tratat, cu excepţia produselor obţinute din pescuit şi acvacultură prevăzute în Regulamentul (CE) nr. 1.379/2013^2;

^2 Regulamentul (CE) nr. 1.379/2013 al Parlamentului European şi al Consiliului din 11 decembrie 2013 privind organizarea comună a pieţelor în sectorul produselor pescăreşti şi de acvacultură, de modificare a Regulamentelor (CE) nr. 1.184/2006 şi (CE) nr. 1.224/2009 ale Consiliului şi de abrogare a Regulamentului (CE) nr. 104/2000 al Consiliului.

**Prelucrarea produselor agricole** - orice operaţiune efectuată asupra unui produs agricol care are drept rezultat un produs care este tot un produs agricol, cu excepţia activităţilor desfăşurate în exploataţiile agricole, necesare în vederea pregătirii unui produs de origine animală sau vegetală pentru prima vânzare;

**Comercializarea produselor agricole** - deţinerea sau expunerea unui produs agricol în vederea vânzării, a punerii în vânzare, a livrării sau a oricărei altei forme de introducere pe piaţă, cu excepţia primei vânzări de către un producător primar către revânzători sau prelucrători şi a oricărei altei activităţi de pregătire a produsului pentru această primă vânzare; o vânzare efectuată de către un producător primar către consumatori finali este considerată comercializare în cazul în care se desfăşoară în localuri distincte, rezervate acestei activităţi;

**Beneficiar de ajutor de minimis** - întreprindere socială care beneficiază, în cadrul unui proiect finanţat prin Programului Operațional Incluziune si Demnitate Sociala (PIDS) 2021 – 2027, Prioritatea de investiții P03 Protejarea dreptului la demnitate social; Obiectiv specific ESO4.1\_Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanței pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale, apel PIDS/83/PIDS\_P3/OP4/ESO4.1/PIDS\_A12, de ajutor de minimis;

**Contract de fina**nţare - actul juridic supus regulilor de drept public semnat între AM/OI PIDS, pe de o parte, şi beneficiarul finanţării nerambursabile, respectiv administratorul schemei pentru entităţi ale economiei sociale, pe de altă parte, prin care se stabilesc drepturile şi obligaţiile corelative ale părţilor în vederea implementării operaţiunilor în cadrul PIDS;

**Administrator al schemei de minimis** - persoană juridică delegată de către furnizor să deruleze proceduri în domeniul ajutorului de minimis în numele furnizorului. În cadrul schemei de ajutor de minimis „Sprijin pentru înfiinţarea de întreprinderi sociale in mediul rural“, administratorii schemei de minimis sunt administratorii de schemă pentru entităţi ale economiei sociale sau entităţi juridice din componenţa administratorilor de schemă pentru entităţi ale economiei sociale responsabile cu derularea de proceduri în domeniul ajutorului de minimis;

**Administrator al schemei pentru entităţi ale economiei sociale** - persoanele juridice care implementează, singure sau în parteneriat, proiecte cofinanţate prin Programul operaţional Incluziune si Demnitate Sociala (PIDS) 2021 – 2027, Prioritatea de investiții P03 Protejarea dreptului la demnitate social; Obiectiv specific ESO4.1\_Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanței pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale, apel PIDS/83/PIDS\_P3/OP4/ESO4.1/PIDS\_A12“ , proiecte în cadrul cărora se atribuie ajutoare de minimis pentru înfiinţarea de întreprinderi sociale in mediul rural, cu respectarea condiţiilor din Ghidul solicitantului - Condiţii specifice „Sprijin pentru înfiinţarea de întreprinderi sociale in mediul rural“. Administratori ai schemei pentru entităţi ale economiei sociale pot fi, cu respectarea prevederilor Ghidului solicitantului - Condiţii specifice „Sprijin pentru înfiinţare de structuri de economie social in mediul rural“

**Intreprindere socială** - orice persoană juridică de drept privat care desfăşoară activităţi în domeniul economiei sociale, care deţine un atestat de întreprindere socială şi respectă principiile prevăzute la art. 4 din Legea nr. 219/2015 privind economia socială, cu modificările ulterioare;

**Intreprindere socială de inserţie** - întreprinderea socială care îndeplineşte cumulativ condiţiile prevăzute la art. 10 alin. (1) din Legea nr. 219/2015 privind economia socială, cu modificările ulterioare;

**Contractul de subvenţie** - actul juridic semnat între administratorul schemei de ajutor de minimis şi beneficiarul ajutorului de minimis, prin care se stabilesc drepturile şi obligaţiile corelative ale părţilor în vederea implementării măsurilor finanţate prin prezenta schemă de ajutor de minimis;

**Beneficiarul finanţării nerambursabile** - are înţelesul prevăzut în Regulamentul (UE) nr. 1.303/2013 al Parlamentului European şi al Consiliului din 17 decembrie 2013 de stabilire a unor dispoziţii comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală şi Fondul european pentru pescuit şi afaceri maritime, precum şi de stabilire a unor dispoziţii generale privind Fondul european de dezvoltare regională, Fondul social european, Fondul de coeziune şi Fondul european pentru pescuit şi afaceri maritime şi de abrogare a Regulamentului (CE) nr. 1.083/2006 al Consiliului şi în Regulamentul (UE) nr. 223/2014 al Parlamentului European şi al Consiliului din 11 martie 2014 privind Fondul de ajutor european destinat celor mai defavorizate persoane, respectiv semnatarul contractului de finanţare cu AM PIDS/OI PIDS.

**Furnizorul schemei de minimis -** În cadrul prezentei scheme, furnizorul schemei de minimis este Ministerul Fondurilor Europene, prin Autoritatea de Management pentru PIDS.

**CAPITOLUL III**

**LANSAREA și DURATA**

**CONCURSULUI DE PLANURI DE AFACERI**

Art. 6 Grupul tinta al proiectului este format din 135 de persoane din mediul rural, regiunile Vest si NordVest care doresc sa infiinteze intreprinderi sociale in mediul rural, din care min 27 persoane din grupuri vulnerabile (dezavantajate/defavorizate pe piata muncii, someri, pers. inactive) si 21 persoane de etnie romă cu domiciliul in mediul rural.

Sprijinirea inițiativelor antreprenoriale sociale se realizează și prin dezvoltarea de activități integrate în care persoanele care doresc să inițieze o afacere sociala in mediul rural beneficiază de cursuri de formare antreprenoriala specifica, respectiv stagii de consiliere/consultanta/mentorat in cazul persoanelor a caror planuri de afaceri vor fi selectate pentru finantare in conditiile prezentei metodologii.

Atingerea obiectivului general și a obiectivelor specifice/operaționale din cadrul proiectului ”ELEVATOR CONVIVIAL” precum și susținerea antreprenoriatului social are loc și se realizează și prin organizarea selectiei de planuri de afaceri pentru finantare la nivel inter-regional.

Art. 7 Procesul de selectie de planuri de afaceri se desfășoară în perioada **01/03/2025 – 31/05/2025.**

Anunțul privind initierea procesului de selectie se publică pe site-ul www.startimpact.ro, odată cu prezenta metodologie, din care fac parte integrantă Anexele enumerate în conținutul prezentei. În aceeași secțiune se vor publica eventualele modificări, actualizări sau clarificări aduse metodologiei și regulamentului privind organizarea și desfășurarea procesului de selectie de idei (planuri) de afaceri, precum și meniul interactiv de întrebări și răspunsuri (Help-desk). Intrebările referitoare la concursul de idei de afaceri vor fi transmise de către participanții la selectie pe site-ul www.startimpact.ro, iar răspunsurile vor fi publicate la aceeași adresă.

Informarea generală a publicului se realizează prin:

- conferinței de deschidere a proiectului ”ELEVATOR CONVIVIAL”

- în cadrul sesiunilor de informare din cadrul proiectului.

- pe site-ul proiectului.

La procesul de selectie de idei (planuri) de afaceri pot participa persoane cu vârsta peste 18 de ani, care doresc să inițieze o intreprindere sociala in mediul rural si care au calitatea de participant-grup tinta in cadrul proiectului ELEVATOR CONVIVIAL cu domiciliul/reședința in mediul rural din regiunile de implementare a proiectului Vest sau NordVest, și care îndeplinesc condițiile de eligibilitate cuprinse în GHIDUL SOLICITANTULUI – CONDIȚII SPECIFICE ” Sprijin pentru înființarea de întreprinderi sociale in mediul rural” și prezenta metodologie.

**TITLUL II**

**DESFĂȘURAREAPROCESULUI DE SELECTIE DE IDEI DE AFACERI**

Art. 8 Procesul de selectie de idei (planuri) de afaceri se desfășoară în perioada 01/03/2025 – 31/05/2025, și include:

Lansarea anuntului de deschidere a selectiei de idei de afaceri și întocmirea dosarelor de către participanți: perioada aferentă 01/03/2025 – 28/04/2025.

Înscrierea la concurs a participanților și înregistrarea dosarelor: perioada aferentă 01/04/2025 – 30/04/2025.

Înscrierea are loc în cadrul la sediile proiectului din Timișoara (str.Dorobantilor, nr.4), Oradea ( str.Sf.Ap.Andrei, nr.109, bl.PB13, ap.3 ) si la locatiile anuntate cu cel putin 10 zile inainte pe site-ul [www.startimpact.ro](http://www.startimpact.ro) ( daca va fi cazul).

Participanții pot depune dosarele de înscriere la oricare din locațiile de mai sus, indiferent de domiciul/reședința acestora.

Orice modificări ale orarului de depunere a planurilor de afaceri vor fi anunțate în timp util pe site-ul www.startimpact.ro.

Etapa de Evaluare este aferentă perioadei este cuprinsă între 01/05/2025 – 31/05/2025.

Selecția si afișarea raportului de selectie final privind planurile de afaceri finantate cel târziu în data de 31/05/2025.

Lansarea procesului de selectie, evaluarea și selecția planurilor de afaceri, încheierea conventiilor de finantare va avea loc la sediile proiectului din Timișoara (str.Dorobantilor, nr.4), Oradea (str.Sf.Ap.Andrei, nr.109, bl.PB13, ap.3 ), si la locatiile anuntate cu cel putin 10 zile inainte pe site-ul www.startimpact.ro ( daca va fi cazul).

**CAPITOLUL I**

**DESFĂȘURAREA PROCESULUI DE SELECTIE. DISPOZIȚII GENERALE**

Art. 9 Procesul de selectie de planuri de afaceri se desfășoară în acord cu regulile de participare impuse de:

1. Schemei de ajutor de minimis ”Sprijin pentru infiintarea de intreprinderi sociale in mediul rural” aferentă Programului Operațional Incluziune si Demnitate Sociala (PIDS) 2021 – 2027, Prioritatea de investiții P03 Protejarea dreptului la demnitate social; Obiectiv specific ESO4.1\_Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanței pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale, Anexa nr.1- parte integrantă din metodologie și regulament.
2. GHIDUL SOLICITANTULUI – CONDIȚII SPECIFICE ”Sprijin pentru infiintarea de intreprinderi sociale in mediul rural” aferentă Programului Operațional Incluziune si Demnitate Sociala (PIDS) 2021 – 2027, Prioritatea de investiții P03 Protejarea dreptului la demnitate social; Obiectiv specific ESO4.1\_Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanței pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale, Anexa nr.2- parte integrantă din metodologie și regulament.
3. MANUALUL BENEFICIARULUI - PROGRAMUL EDUCAȚIE și OCUPARE 2021 – 2027; PROGRAMUL INCLUZIUNE ȘI DEMNITATE SOCIALĂ 2021-2027- Anexa nr.3- parte integrantă din metodologie și regulament cu respectarea prevederilor legislației europene și naționale în materie.

Art. 10 În cadrul procesului de evaluare si selectie de planuri de afaceri funcționează comisia de evaluare și selecție, denumita in continuare JURIU, comisia de contestații precum și observatori.

Juriul are 3 membrii reprezentanți ai sectorului economiei sociale, ai mediului de afaceri local și ai instituțiilor financiare bancare sau nonbancare din regiunea/regiunile de implementare a/ale proiectului , cu respectarea principiilor de incompatibilitate și confidențialitate.

Juriul va proceda la verificarea și evaluarea participanților/planurilor de afaceri pe baza grilelor de evaluare anexate și a interviurilor programate si va selecta pe cele care vor fi finantate pe baza criteriilor descrise în prezenta metodologie.

Fiecare dosar/plan de afaceri va fi evaluat de către 3 (trei) membrii ai juriului. Punctajul final obținut de participant va fi calculat ca și medie aritmetică simplă a punctajelor acordate de fiecare membru.

Comisia de contestații are un număr de trei membri reprezentanți ai sectorului economiei sociale, ai mediului de afaceri local și ai instituțiilor financiare bancare sau nonbancare din regiunea/regiunile de implementare a/ale proiectului , cu respectarea principiilor de incompatibilitate și confidențialitate

Fiecare dosar/plan de afaceri contestat va fi reevaluat de către toți membrii comisiei de contestații, doar pe baza grilei de evaluare ( fara interviu).

Punctajul final obținut de participant va fi calculat ca și medie aritmetică simplă a punctajelor acordate de fiecare membru al comisiei de contestații.

Punctajul obținut în urma reevaluării de către Comisia de contestații este final și definitiv.

**CAPITOLUL II**

**CONDIȚII DE ELIGIBILITATE ALE PARTICIPANȚILOR**

CONDIȚII DE ELIGIBILITATE ALE CHELTUIELILOR, ALE ACTIVITĂȚILOR ȘI ALE PLANURILOR DE AFACERI DIN

SCHEMA DE AJUTOR DE MINIMIS ” Sprijin pentru infiintarea de intreprinderi sociale in mediul rural” și GHIDULUI SOLICITANTULUI – CONDIȚII SPECIFICE ” Sprijin pentru infiintarea de intreprinderi sociale in mediul rural”

Art. 11 Condițiile de participare vizează în mod expres îndeplinirea cumulativă a condițiilor de eligibilitate ale participanților, cu cele privind eligibilitatea cheltuielilor, a activităților, a planurilor de idei de afaceri din cadrul schemei de minimis și ale proiectului ” ELEVATOR CONVIVIAL”, cu condițiile stabilite în detaliu și în prezenta metodologie și regulament de concurs.

Neîndeplinirea acestor condiții conduce la respingerea participanților/și sau a planului de afaceri depus de participanți.

Art. 12 În cadrul proiectului ” ELEVATOR CONVIVIAL” în vederea obținerii ajutorului de minimis se pot înscrie în competiția de idei de afaceri:

Persoanele cu vârsta peste 18 de ani, care doresc să inițieze o intreprindere sociala in mediul rural si care au calitatea de participant-grup tinta in cadrul proiectului ELEVATOR CONVIVIAL cu domiciliul/reședința in mediul rural din regiunile de implementare a proiectului Vest sau NordVest, și care îndeplinesc condițiile de eligibilitate cuprinse în GHIDUL SOLICITANTULUI – CONDIȚII SPECIFICE ” Sprijin pentru înființarea de întreprinderi sociale in mediul rural”, in urmatoarele conditii:

- persoanele care nu au fost supuse unei condamnări de tip res judicata în ultimii 3 ani, de către nici o instanță de judecată, din motive profesionale sau etic-profesionale;

- persoanele care nu au fost condamnate de tip res judicata pentru fraudă, corupție, implicare în organizații criminale sau în alte activități ilegale, în detrimentul intereselor financiare ale Comunității Europene;

- persoanele care nu furnizează informații false;

- persoanele care sunt direct responsabile de pregătirea și implementarea proiectului (planului de afaceri și de înființarea și dezvoltarea întreprinderii) și nu acționează ca intermediar pentru proiectul ( planul de afaceri) propus a fi finanțat;

- persoanele care nu au fost subiectul unui ordin de recuperare în urma unei decizii anterioare a Comisiei Europene privind declararea unui ajutor de stat ca fiind ilegal și incompatibil cu piața comună sau, în cazul în care a făcut obiectul unei astfel de decizii, aceasta a fost deja executată și ajutorul a fost integral recuperat, inclusiv dobânda de recuperare aferentă;

- persoanele care se angajează, în cazul în care planul de afaceri depus va fi selectat pentru finanțare, să înființeze întreprinderea sociala conform planului de afaceri selectat in perioada prevazută in cadrul proiectului, respectiv cel târziu la data de 25.07.2025.

Persoanele care îndeplinesc cumulativ condițiile de mai sus, în urma înscrierii la concurs dobândesc calitatea de participant.

Întreprinderile sociale nou înființate vor asigura o cofinanțare de minim 10% din valoarea sprijinului financiar acordat (cofinanțarea proprie poate fi asigurată în bani).

Ajutorul de minimis se va putea acorda în maximum trei tranșe, luând în considerare prevederile planurilor de afaceri depuse de către persoanele din grupul țintă. Prima tranșă va reprezenta maximum 50% din valoarea totală a finanțării nerambursabile solicitate de către întreprinderea socială.

În calitatea lor de administratori ai de antreprenoriat, nici solicitanții, nici partenerii acestora din proiect nu pot încheia contracte de prestări servicii, furnizare de bunuri sau execuție de lucrări cu beneficiarii ajutorului de minimis în cadrul aceluiași proiect. Această prevedere se aplică şi angajaților Beneficiarului/Partenerului.

Persoanele fizice care înființează afaceri nu trebuie să aibă calitatea de asociați majoritari în structura altor întreprinderi (inclusiv Persoane Fizice Autorizate, Persoane Fizice Independente, Întreprinderi Individuale, Întreprinderi Familiale etc), la data semnării contractului de subvenție.

Persoanele fizice nu vor putea avea calitatea de asociat, administrator, reprezentant legal sau angajat în cadrul a mai mult de o întreprindere înființata în cadrul acestui program. În cazul în care întreprinderea se va înființa ca societate reglementata de Legea societatilor nr. 31/1990, republicata, cu modificarile si completarile ulterioare, și va aveau mai mult de un asociat, persoana fizica al carei plan de afaceri va fi selectat în vederea finanțării va trebui sa aiba calitatea de asociat majoritar.

Art. 13 Obiectivul prezentei scheme îl constituie acordarea de sprijin financiar nerambursabil pentru înființarea și dezvoltarea de întreprinderi sociale in mediul rural în cele 7 regiuni mai puțin dezvoltate ale României.

Încadrarea în acest obiectiv implică ca persoana înscrisă la procesul de selectie să dezvolte planul de afaceri în domeniile eligibile, realizate într-o secvență logică, pentru a atinge un set de obiective prestabilite, formulate într-o perioada de timp și buget definite și care conferă sustenabilitatea proiectului pentru o perioadă de minim 3 ani de la data finalizării investiției.

Art. 14 Prezenta schemă de minimis se aplică întreprinderilor sociale înființate în mediul rural sprijinite în cadrul priorității P03. Protejarea dreptului la demnitate socială, obiectiv specific: ESO4.1. Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanției pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale (FSE+), acțiunea 3.2.

Art. 15 Prezenta schemă de minimis nu se aplică:

1. ajutoarelor acordate întreprinderilor care își desfășoară activitatea în sectoare\e pescuitului și acvaculturii, reg]ementate de Regulamentul (CE) nr. 1.379/2013 al Parlamentului European și a] Consiliului din 11 decembrie 2013 privind organizarea comună a piețelor în sectorul produselor pescărești și de acvacultură, de modificare a Regulamentelor (CE) nr. 1.184/2006 și (CE) nr. 1.224/2009 ale Consiliului și de abrogare a Regulamentului (CE) nr. 104/2000 al Consiliului;
2. ajutoarelor acordate întreprinderilor care își desfășoară activitatea în domeniul producției primare de produse agricole astfel cum sunt enumerate în anexa 1 la Tratatul instituind Comunitatea Europeană (Tratatul CE);
3. ajutoarelor acordate întreprinderilor care își desfășoară activitatea în sectorul prelucrării și comercializării produselor produselor agricole, prevăzute în anexa nr. 1 la Tratatul CE, în următoarele

Art. 16 Condiții de eligibilitate pentru activități.

Activitățile eligibile care intră în domeniul de aplicare al prezentei scheme de ajutor de minimis sunt:

a) înființarea și demararea funcționării întreprinderilor sociale in mediul rural;

b) funcționarea întreprinderilor sociale, în cadrul proiectelor finanțate prin Programul lncluziune și demnitate socială (PIDS), prioritate: P03. Protejarea dreptului la demnitate socială, obiectiv specific: ESO4.1. Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanției pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activita!iindependente și a economiei sociale (FSE+), acțiunea 3.2., cu respectarea prevederilor Legii nr. 219/2015 privind economia socială, cu modificările și completările ulterioare, coroborat cu încadrarea în categoriile de cheltuieli eligibile prevăzute în prezenta schemă de ajutor de minimis și detaliate în ghidul/ghidurile solicitantului — Condiții specifice aplicabil/aplicabile.

Activităţile eligibile ce fac obiectul prezentei scheme de ajutor de minimis vor fi finanţate numai dacă au fost iniţiate după semnarea contractului de finanţare încheiat între furnizorul schemei de ajutor de minimis şi beneficiarul finanţării nerambursabile (administratorul schemei pentru entităţi ale economiei sociale).

Art. 17 Condiții de Eligibilitate cuprinse în Schema de ajutor de minimis pentru întreprinderile beneficiare ale schemei de ajutor de minimis.

(1) Poate beneficia de facilităţile prevăzute în prezenta schemă întreprinderea socială constituită conform Legii nr. 219/2015 privind economia socială, cu modificările ulterioare, cu luarea în considerare a art. 3 alin. (3) din prezenta schemă, care îndeplineşte următoarele condiţii:

a) este legal constituită în România şi îşi desfăşoară activitatea în România;

b) nu este în stare de insolvenţă, nu are afacerile administrate de un judecător sindic, nu are nicio restricţie asupra activităţii comerciale, nu este subiectul unor aranjamente între creditori sau nu se află într-o altă situaţie similară cu cele menţionate anterior, reglementate prin lege;

c) nu înregistrează datorii publice şi şi-a plătit la timp taxele, obligaţiile şi alte contribuţii la bugetul de stat, bugetele speciale şi bugetele locale prevăzute de legislaţia în vigoare;

d) reprezentantul legal al întreprinderii nu a fost supus unei condamnări de tip res judicata în ultimii 3 ani, de către nicio instanţă de judecată, din motive profesionale sau etic-profesionale;

e) reprezentantul legal al întreprinderii nu a fost condamnat de tip res judicata pentru fraudă, corupţie, implicare în organizaţii criminale sau în alte activităţi ilegale, în detrimentul intereselor financiare ale Comunităţii Europene;

f) reprezentantul legal al întreprinderii nu furnizează informaţii false;

g) este direct responsabilă de pregătirea şi implementarea proiectului şi nu acţionează ca intermediar pentru proiectul propus a fi finanţat;

h) nu a fost subiectul unei/unui decizii/ordin de recuperare a unui ajutor de stat/de minimis a Comisiei Europene/Consiliului Concurenţei ori al unui alt furnizor de ajutor sau, în cazul în care a făcut obiectul unei astfel de decizii, aceasta a fost deja executată şi creanţa integral recuperată, inclusiv dobânda de recuperare aferentă.

Întreprinderile aşa cum sunt definite la art. 3 alin. (3), menţionate la alin. (1) din schema, sunt cele care beneficiază de măsurile prevăzute la art. 6., cu respectarea urmatoarelor conditii:

- asigurarea funcționării întreprinderii sociale sprijinite prin schema de minimis, pe o perioadă de minimum 18 luni dupa obtinerea atestatului de intreprindere sociala pe perioada implementării proiectului aferent contractului de finanțare, inclusiv mentinerea locurilor de munca create;

- asigurarea perioadei de sustenabilitate de minimum 7 luni, în care beneficiarul să asigure continuarea funcționării afacerii, inclusiv cu obligația menținerii locurilor de muncă;

- respectarea obiectivelor asumate prin planul de afaceri aprobat în cadrul proiectului.

h) valoarea totală a ajutoarelor de minimis de care a beneficiat întreprinderea unică pe o perioadă de 3 ani consecutivi (2 ani fiscali precedenți și anul fiscal în curs), cumulată cu valoarea alocării financiare acordate în conformitate cu prevederile prezentei scheme, nu depășește echivalentul în lei a 200.000 Euro (100.000 Euro în cazul întreprinderilor unice care efectuează transport de mărfuri în contul terților sau contra cost). Aceste plafoane se aplică indiferent de forma ajutorului de minimis sau de obiectivul urmărit și indiferent dacă ajutorul este finanțat din surse naționale sau comunitare.

Beneficiarii de ajutoare de minimis au obligația de a pune la dispoziția administratorului si a furnizorului de ajutor de minimis, în formatul și în termenul solicitat de acesta, toate datele și informațiile necesare în vederea îndeplinirii procedurilor de raportare .

Beneficiarii schemei de ajutor de minimis au obligatia de a menține destinația bunurilor achiziționate prin ajutor de minimis pe o durată de minimum 3 ani de la data de finalizare a proiectului „ELEVATOR CONVIVIAL”

Art. 18 Reguli de eligibilitate a cheltuielilor.

Pentru a fi eligibilă, o cheltuială trebuie să îndeplinească în mod cumulativ următoarele condiții:

• să fie efectiv plătită de către beneficiarul ajutorului de minimis de la data intrării în vigoare a contractului de subventie de sau de la data menționată în contractul de subventie;

• să fie prevăzută în bugetul planului de afaceri selectat;

• să fie în conformitate cu principiile unui management financiar riguros, având în vedere utilizarea eficientă a fondurilor și un raport optim cost-eficiență;

• să fie înregistrată în contabilitatea întreprinderii beneficiare de ajutor de minimis, să fie identificabilă, verificabilă și să fie dovedită prin facturi, în conformitate cu prevederile legislației naționale, sau de alte documente contabile cu valoare probatorie;

• să nu fi făcut obiectul altor finanțări publice;

• să fie în conformitate cu prevederile legislației naționale și comunitare și cu prevederile acordului de finanțare;

• să fie menționată în lista cheltuielilor eligibile prevăzută în prezenta metodologie

Art. 19 Cheltuieli ce intră sub incidența ajutorului de minimis sunt cuprinse în Ghidului solicitantului – Condiții specifice „ Sprijin pentru înființarea de întreprinderi sociale”, din cadrul Programului Operațional Capital Uman, Axa prioritară 4: Incluziunea socială și combaterea sărăciei, Obiectiv Specific (O.S.) 4.16: Consolidarea capacității întreprinderilor de economie socială de a funcționa într-o manieră auto-sustenabilă

Bugetul planului de afaceri va cuprinde următoarele cheltuieli eligibile ce intră sub incidența ajutorului de minimis pentru întreprinderea nou înființată:

1. Cheltuieli cu salariile personalului nou-angajat

1.1. Cheltuieli salariale

1.2 Onorarii/ venituri asimilate salariilor pentru experți proprii/ cooptați

1.3. Contribuţii sociale aferente cheltuielilor salariale şi cheltuielilor asimilate acestora (contribuţii angajaţi şi angajatori)

2. Cheltuieli cu deplasarea personalului întreprinderilor nou-înfiinţate:

2.1 Cheltuieli pentru cazare

2.2 Cheltuieli cu diurna personalului propriu

2.3 Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port şi locul delegării ori locul de cazare, precum şi transportul efectuat pe distanța dintre locul de cazare şi locul delegării)

2.4 Taxe şi asigurări de călătorie și asigurări medicale aferente deplasării

3. Cheltuieli aferente diverselor achiziţii de servicii specializate, pentru care beneficiarul ajutorului de minimis nu are expertiza necesară

4. Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile, alte cheltuieli pentru investiţii necesare funcţionării întreprinderilor

5. Cheltuieli cu închirierea de sedii (inclusiv depozite), spații pentru desfășurarea diverselor activițăți ale întreprinderii, echipamente, vehicule, diverse bunuri

6. Cheltuieli de leasing fără achiziție (leasing operațional) aferente funcţionării întreprinderilor (rate de leasing operațional plătite de întreprindere pentru: echipamente, vehicule, diverse bunuri mobile și imobile)

7. Utilităţi aferente funcţionării întreprinderilor

8. Servicii de administrare a clădirilor aferente funcţionării întreprinderilor

9. Servicii de întreţinere şi reparare de echipamente şi mijloace de transport aferente funcţionării întreprinderilor

10. Arhivare de documente aferente funcţionării întreprinderilor

11. Amortizare de active aferente funcţionării întreprinderilor

12. Cheltuieli financiare şi juridice (notariale) aferente funcţionării întreprinderilor

13. Conectare la reţele informatice aferente funcţionării întreprinderilor

14. Cheltuieli de informare şi publicitate aferente funcţionării întreprinderilor

15. Alte cheltuieli aferente funcţionării întreprinderilor

15.1. Prelucrare de date

15.2. Întreţinere, actualizare şi dezvoltare de aplicaţii informatice

15.3. Achiziţionare de publicaţii, cărţi, reviste de specialitate relevante pentru operaţiune, în format tipărit şi/sau electronic

15.4. Concesiuni, brevete, licenţe, mărci comerciale, drepturi şi active similare

Următoarele tipuri de cheltuieli nu sunt eligibile:

- subcontractele (externalizările) care determină o creștere a costului de executare a operațiunii;

- subcontractele (externalizările) în temeiul cărora plata se definește în procente din costul total al

proiectului;

- taxa pe valoarea adăugată recuperabilă;

- dobânda debitoare, cu excepția celor referitoare la granturi acordate sub forma unei subvenții

pentru dobândă sau pentru comisioane de garantare;

- contribuția în natură;

- achiziţia de echipamente second-hand;

- amenzi, penalităţi şi cheltuieli de judecată;

- cheltuielile cu fabricarea, prelucrarea și comercializarea tutunului și a produselor din tutun;

- achiziționarea de infrastructuri, terenuri și bunuri imobiliare pentru o contribuție din partea

Fondului Social European, cu excepția cazurilor în care se aplică prevederile art. 98 alin. (2) din

Regulamentul (UE) nr. 1303/2013;

- orice cheltuieli care depășesc plafoanele stabilite prin ghidurile specifice sau prin instrucţiuni

speciale care vizează instituirea de plafoane specifice unor anumite categorii de cheltuieli.

**CAPITOLUL III**

**INFORMAȚII PREALABILE ȘI REGULI PROCREDURALE ÎN CADRUL PERIOADEI**

**DE ÎNSCRIERE LA CONCURSUL DE PLAN DE AFACERI, ACTIVITĂȚI ADMINSTRATIVE CARE PRECED PROCEDURA DE EVALUARE ȘI SELECȚIE**

Art. 20 Înscrierea are loc în cadrul la sediile proiectului din Timișoara (str.Dorobantilor, nr.4) sau Oradea ( str.Sf.Ap.Andrei, nr.109, bl.PB13, ap.3 ) si la locatiile anuntate cu cel putin 10 zile inainte pe site-ul [www.startimpact.ro](http://www.startimpact.ro) (daca va fi cazul).

Fiecare participant poate depune un singur dosar cu un singur plan de afaceri.

Dosarul va cuprinde:

I. Următoarele documente:

- fotocopie după actul de identitate/cartea de identitate a participantului, fotocopie după certificatul de naștere, certificat de căsătorie sau hotărârea de divorț /actul de desfacere a casatoriei semnate de participant;

- cerere de înscriere la concursul de plan de afaceri Anexa nr.4 din prezenta metodologie și regulament;

- planul de afaceri însoțit de bugetul schemei de ajutor de minimis și anexe ale planului - Anexa nr.5 din prezenta metodologie și regulament;

- actul din care reiese dovada finalizării unui program de formare Antreprenor in economia sociala Cod COR 112032 sau Manager de intreprindere sociala cod COR 112036 ;

- fotocopie a ultimului actul de studii al participantului semnate de participant;

- Declarație pe proprie răspundere a participantului/participantei din care rezultă că este de acord cu prelucrarea datelor cu caracter personal și libera circulație a acestor date, transpusă în REGULAMENTUL (UE) 2016/679 AL PARLAMENTULUI EUROPEAN ȘI AL CONSILIULUI din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) Anexa nr. 6 din prezenta metodologie și regulament;

- declarație privind conflictul de interese - Anexa nr.7 din metodologie și regulament;

- declarația pe proprie răspundere privind respectarea condiţiilor schemei de minimis - Anexa nr.8 din metodologie și regulament;

- declarație de sustenabilitate cu privire la menținerea locurilor de munca, așa cum a fost asumată în planul de afaceri, și a menținerii destinatiei bunurilor achizitionate cel puțin 3 ani după finalizarea proiectului Anexa nr.9 din metodologie și regulament;

- Declaraţie pe proprie răspundere privind evitarea dublei finanţări Anexa nr.10 din metodologie și regulament;

- grila de autoevaluare Faza B completată de participant Anexa nr. 13 din prezenta metodologie și regulament;

ATENȚIE:

Nu se preiau dosare incomplete.

II. Planul de afaceri

Planul de afaceri trebuie să respecte modelul din Anexa nr.5 din prezenta metodologie și regulament de concurs.

Planurile de afaceri care nu respectă modelul din anexa vor fi respinse.

Planul de afaceri va cuprinde în mod necesar sediul social (adresa exactă sau cel putin judetul si localitatea), și descrierea activității întreprinderii (vor fi avute în vedere domeniile eligibile prevăzute în schema de ajutor de minimis). De asemenea, planul de afaceri depus de către persoana/persoanele interesate de inițierea unei întreprinderi sociale va conține cel puțin următoarele elemente:

(i) misiunea socială/programele sociale ale întreprinderii sociale;

(ii) problema socială a cărei rezolvare constituie misiunea socială a întreprinderii: categoriile de persoane cărora li se adresează întreprinderea socială respectivă și nevoile sociale ale acestora, zona geografică, problema comunitară/de mediu pe care încearcă să o rezolve întreprinderea;

(iii) modul în care se integrează activitatea întreprinderii în contextul social și în cel economic din zona respectivă: elemente de analiză de piață privind activitatea care face obiectul planului de afaceri;

(iv) modelul de organizare și funcționare a întreprinderii sociale, cu accent pe modul în care se asigură participarea membrilor și a altor actori interesați, inclusiv persoane din grupuri vulnerabile, dacă acestea fac parte din grupurile vizate de întreprindere, la deciziile privind activitățile acesteia și modul în care acesta reflectă principiile prevăzute la art. 4 lit. c) și d) din Legea nr. 219/2015 privind economia socială, cu modificările și completările ulterioare;

(v) direcțiile strategice de dezvoltare a întreprinderii, având în vedere atât activitatea economică, cât și misiunea/programele sociale ale acesteia;

(vi) descrierea produsului/produselor, serviciului/serviciilor, respectiv a lucrării/lucrărilor care vor face obiectul activității întreprinderilor sociale, inclusiv a întreprinderilor sociale de inserție;

(vii) justificarea activităților propuse: analiza punctelor tari și a celor slabe ale întreprinderii, respectiv analiza amenințărilor și a oportunităților din mediul în care funcționează aceasta (analiza SWOT), precum și justificarea activităților propuse față de acestea;

(viii) planul de finanțare al întreprinderii: va include modalitatea prin care se va finanța întreprinderea socială, inclusiv prin intermediul unei finanțări nerambursabile;

(ix) rezultate economice și sociale specific preconizate: solicitantul ajutorului de minimis va defini în planul de afaceri un set de rezultate proprii corespunzătoare activităților planificate;

(x) numărul de persoane angajate în întreprinderile sociale nou-înființate.

Planul de afaceri va demonstra fără echivoc că se vor asigura condițiile și resursele de a menține investiția solicitată în cadrul prezentei scheme de ajutor de minimis pentru o perioadă de cel puțin 3 ani după finalizarea proiectului „ELEVATOR CONVIVIAL”, motiv pentru care se vor completa toate secțiunile care includ previziuni financiare și de obiective pe următorii 3 ani ulteriori finalizării proiectului.

Planul de afaceri va demonstra fără echivoc că prin înființarea întreprinderii se creează cel puțin 4 de locuri de munca cu minim 4h/zi norma partiala.

Vă rugam să acordați aceeași importanță tuturor capitolelor, în procesul de evaluare fiind cuantificate toate componentele planului de afaceri, așa cum rezultă din grilele de evaluare administrativă (FAZA A) și calitativă (FAZA B), anexe la prezenta metodologie și regulament.

Planul de afaceri va fi însoțit de grila de evaluare Faza A si Faza B completate de către participant.

Fiecare participant își va autoevalua planul de afaceri (autoscoring) și va motiva punctajul acordat fiecărui criteriu.

Scopul acestei autoevaluări este de a sprijini participanții în a identifica lacunele sau aspectele neclarificate ale planului de afaceri înainte de înscrierea la concurs si nu va fi luata in considare de catre juriu in cadrul procesului de evaluare.

La depunerea dosarului pentru concurs, Administratorul schemei de minimis va pune la dispoziția participanților mape/dosare pentru arhivarea și sigilarea corespunzătoare a dosarelor. Dosarul se depune în 2 exemplare originale, semnate de participant pe fiecare pagină, precum și o copie electronică scanată a întregului dosar.

Serviciile de scanare vor fi asigurate de către Administratorul schemei de minimis la depunerea dosarelor.

Un exemplar al dosarului va fi păstrat de către administratorul schemei de minimis în vederea evaluării, iar un exemplar va fi înmânat participantului.

Participantul va păstra sigilat exemplarul său până la publicarea listei de evaluare. În cazul în care participantul va depune contestație în termenul stabilit prin prezenta metodologie și regulament, aceasta va fi însoțită obligatoriu de exemplarul sau sigilat.

ATENȚIE:

Participantul poate înscrie/depune un singur plan de afaceri.

**CAPITOLUL IV**

**PROCEDURA DE EVALUARE și SELECȚIE. CONTESTAȚII**

Art. 21 Această procedură urmează procedurii administrative în care participanții s-au înscris la concurs și au depus dosarul complet (nu exista acte lipsă) .

Scopul procedurii de evaluare și selecție este de a elimina planurile de afaceri care nu corespund obiectivului general al proiectului și cerințelor stabilite prin prezenta metodologie și regulament și de a selecta cele mai sustenabile planuri de afaceri pentru finanțare.

Art. 22 Activitățile de evaluare și selecție revin juriului care va urma procedura din prezentul capitol. Procedura de evaluare și selecție cuprinde 3 etape denumite FAZA A, B si C.

Art. 23 Prima etapă este denumită FAZA A.

În această etapă are loc verificarea administrativă a conformității actelor din dosar și a îndeplinirii condițiilor de eligibilitate ale participanților și ale planurilor de afaceri în baza GRILEI DE VERIFICARE FAZA A– ANEXA nr.12 la metodologie.

Vor fi verificate următoarele aspecte :

1.1 Dacă documentele depuse de participanți la înscrierea în concurs fac dovada eligibilității acestora.

Vor fi verificate următoarele aspecte faptice:

1.1.1 dacă dosarul este complet,

1.1.2 dacă actele doveditoare sunt asumate (semnate) de participant sau emitent

1.1.3 dacă toate anexele cuprinzând declarațiile pe proprie răspundere sunt completate și obligațiile sunt asumate de participant.

1.1.4 dacă copiile sunt semnate de participant

1.1.5 dacă există dovada că a finalizat un program de în cadrul proiectului;

1.1.6 dacă a fost depus planul de afaceri, datat și semnat de către participant pe fiecare pagină;

1.1.7 dacă există o situație generatoare de conflict de interese.

1.2 Dacă planul de afaceri depus de participant respectă modelul planului de afaceri conform anexei nr.5 din metodologie și regulament, respectiv dacă este eligibil și îndeplinește cumulativ toate condițiile;

Vor fi verificate următoarele:

1.2.1. dacă activitățea principala este eligibila;

1.2.2. dacă sediul social declarat în planul de afaceri este localizat într-unul din județele situate în Regiunile Vest sau NordVest, in mediul rural.

1.2.3. dacă prin înființarea întreprinderii se crează cel puțin numarul minim 4 de locuri de munca cu cel putin 4h/zi norma partiala si se mentin in conditiile din prezenta metodologie;

1.2.4 dacă cheltuieli solicitate aferente ajutorului de minimis sunt eligibile;

1.2.5 dacă planul de afaceri este dezvoltat de participant;

1.2.6 dacă planul de afaceri conține măsuri de sustenabilitate pentru o perioada de minim 3 ani după finalizarea investiției.

Juriul poate solicita clarificari in cazul in care considera ca nu sunt suficiente date pentru a stabili eligibilitatea planului de afaceri/participantului la selectia planurilor de afaceri. In acest sens, va fi transmisa aplicantului o solicitare de clarificari, inclusive solicitare de documente suplimentare daca e cazul, pe adresa de email declarata in cererea de inscriere, iar aplicantul va raspunde in termen de 2 zile, in caz contrar evaluarea va continua conform cu documentele deja depuse.

Faza A se va finaliza prin afișarea pe site-ul www.startimpact.ro a listei dosarelor respinse în această fază și comunicarea participanților respinși pe adresa de e-mail indicată în cererea de înscriere a Deciziei juriului evaluare și selecție de respingere a dosarului.

În termen de 2 zile de la data publicării, participanții respinși pot contesta motivat decizia de respingere.

Formularul de contestație va fi afișat pe site-ul www.startimpact.ro și constituie Anexa nr.11 din metodologie și regulament.

Contestația va fi trimisă în termen la sediul Fundației Serviciilor Sociale Bethany din Timișoara, str. Dorobanților nr. 4, Jud. Timiș în original sau scanată (color, semnată și datată de participant) pe adresa de e-mail lia.aron@bethany.ro.

Contestațiile depuse în afara termenului de contestare sau trimise pe adresa de e-mail peste termenul de contestare vor fi RESPINSE ca tardive și nu vor forma obiectul soluționării pe fond de către comisia de contestații.

Contestațiile nemotivate sau prin care se solicită completarea dosarului cu documente vor fi RESPINSE și nu vor forma obiectul soluționării pe fond de către Comisia de contestații.

Contestațiile prin care se invocă lipsa sau neconcordanța anumitor documente din dosarul depus la înscriere, vor fi însoțite obligatoriu de exemplarul sigilat al participantului care i-a fost înmânat la înscriere. În caz contrar, aceste contestații vor fi RESPINSE și nu vor forma obiectul soluționării pe fond de către Comisia de contestații.

Pentru contestațiile motivate depuse în termen, Comisia de contestații va proceda la reevaluarea criteriilor din grila de evaluare din FAZA A și va da o decizie de soluționare a contestației, pentru fiecare persoană contestatoare. Decizia este finală și definitivă și va fi comunicată contestatarului pe adresa de e-mail din cererea de înscriere la concurs, în termen 1 zi de la emitere.

Art. 24 Etapa a doua este denumită FAZA B.

Evaluarea în această etapă are loc în baza GRILEI DE EVALUARE FAZA B– Anexa nr.13 la metodologie și regulament, campaniei de scenarii participative de planuri pentru intreprinderi sociale precum si prin interviuri programate a căror orar va fi stabilit și comunicat participanților cu cel puțin 10 zile calendaristice înainte de programarea primului interviu.

GRILA DE EVALUARE FAZA B

Comisia de evaluare și selecție va avea în vedere informațiile din planul de afaceri și vor fi evaluate planurile de afaceri conform grilei de evaluare FAZA B.

Juriul poate solicita clarificari. In acest sens, va fi transmisa aplicantului o solicitare de clarificari, pe adresa de email declarata in cererea de inscriere, iar aplicantul va raspunde in termen de 2 zile, in caz contrar evaluarea va continua conform cu documentele deja depuse.

Juriul va proceda la verificarea și evaluarea participanților/planurilor de afaceri pe baza grilelor de evaluare anexate.

Fiecare dosar/plan de afaceri va fi evaluat de către 3 (trei) membrii ai juriului. Punctajul final obținut de participant va fi calculat ca și medie aritmetică simplă a punctajelor acordate de fiecare membru.

Pentru fiecare plan de afaceri se va acorda un punctaj de la 0 puncte la 100 de puncte.

INTERVIU FAZA B

Fiecare participant are obligatia de a se prezenta la interviu in intervalul personal programat, la data, ora și locația anunțată, cu cel puțin 10 zile înainte. In cazul in care acest lucru nu este posibil, interviul se poate reprograma o singura data.

Fiecare interviu va avea o durata de max. 1 ora, cu 10 minute pauza intre interviuri. Participantii pot insoti interviul cu prezentari digitale, administratorul schemei de minimis avand obligatia asigurarii infrastructurii ( calculator, proiector, sonorizare).

**CAMPANIE SCENARII PARTICIPATIVE**

Fiecare participant POATE poate iniția un scenariu participativ - publicarea planului de initiere a intreprinderii sociale pe platforma pusa la dispozitie de Fundatia Serviciilor Sociale Bethany (startupstandup.ro). Campania are ca scop validarea/preevaluarea publică a ideii/planului de intreprindere socială, atât în comunitate cât și în rândul potențialilor susținători. Aceasta va cuprinde cel putin urmatoarele: Misiunea socială/programele sociale ale întreprinderii sociale; Problema socială a cărei rezolvare constituie misiunea socială a întreprinderii: categoriile de persoane cărora li se adresează întreprinderea socială respectivă și nevoile sociale ale acestora, zona geografică, problema comunitară/de mediu pe care încearcă să o rezolve întreprinderea; Descrierea produsului/produselor, serviciului/serviciilor, respectiv a lucrării/lucrărilor care vor face obiectul activității întreprinderilor sociale, inclusiv întreprinderilor sociale de inserție; Modelul de organizare și funcționare a întreprinderii sociale, cu accent pe modul în care se asigură participarea membrilor și a altor actori interesați, inclusiv persone din grupuri vulnerabile, dacă acestea fac parte din grupurile vizate de întreprindere, la deciziile privind activitățile acesteia și modul în care acesta reflectă principiile prevăzute la art. 4 din Legea nr. 219/2015 privind economia socială;

**Pentru campania de scenariu participativ publicata si deschisa forumului se acordă un punctaj conform Anexei 14.**

**Punctajul final aferent FAZEI B va fi calculat dupa formula (2xpunctaj grila faza B + punctaj interviu+punctaj campanie scenariu participativ publicat)/4.**

Punctajul minim necesar pentru a fi selectat în faza C este de 70 de puncte. Participantii care obtin sub 70 de puncte vor fi incluși din oficiu în lista de rezerve și pot fi selectați pentru finanțare din lista de rezerve conform art.27 din prezenta metodologie sau până la atingerea unui plafon de 10.408.923,00 lei în faza C.

Faza B se va finaliza prin afișarea pe site-ul www.startimpact.ro, în secțiunea dedicată concursului de planuri (idei) de afaceri, a listei participanților și a punctajului aferent, în ordine descrescătoare a punctajului si crescătoare a valorii planului de afaceri in caz de punctaj egal si comunicarea grilei proprii de evaluare FAZA B fiecărui participant al cărui plan de afaceri a fost evaluat pe adresa de e-mail indicată în cererea de înscriere la concurs, în termen de 2(doua) zile de la emitere.

În termen de 2 zile de la publicare, participanții care se consideră nedreptățiți (ale căror planuri de afaceri le consideră neconforme cu punctajul acordat) pot contesta motivat punctajul obținut aferent Grilei de evaluare FAZA B. **Punctajul obtinut in urma interviului nu poate fi contestat.**

Formularul de contestație va fi afișat pe site-ul www.startimpact.ro și constituie ANEXA nr. 11 la metodologie și regulament.

Contestația va fi trimisă în termen de 2 zile de la publicarea listei la sediul Fundației Serviciilor Sociale Bethany din Timișoara, str. Dorobanților nr. 4, Jud. Timiș în original sau scanată (color, semnată și datată de participant) pe adresa de e-mail lia.aron@bethany.ro.

Contestațiile care sunt depuse în afara termenului de contestare sau au fost trimise pe adresa de e-mail peste termenul de contestare vor fi RESPINSE ca tardive și nu vor forma obiectul soluționării pe fond de către Comisia de contestații.

Contestațiile nemotivate sau prin care se solicită completarea dosarului cu documente vor fi RESPINSE și nu vor forma obiectul soluționării pe fond de către Comisia de contestații.

Contestațiile prin care se invocă lipsa sau neconcordanța anumitor documente de la dosar vor fi însoțite obligatoriu de exemplarul sigilat al participantului.

In caz contrar, aceste contestații vor fi RESPINSE și nu vor forma obiectul soluționării pe fond de către comisia de contestații.

Pentru contestațiile motivate depuse în termen, Comisia de contestații va proceda la reevaluarea criteriilor din grila de evaluare din FAZA B și va emite o decizie de soluționare a contestației, pentru fiecare persoană contestatoare.

Decizia este finală și definitivă și va fi comunicată contestatarului pe adresa de e-mail indicată în cererea de înscriere la concurs, în termen 1 zi de la emitere.

Deciziile Comisiei de contestații sunt opozabile juriului.

Art. 25 Etapa a treia este denumită FAZA C și conduce la desemnarea celor minim 35 de potențiali beneficiari ai schemei de minimis.

Faza C - constă în desemnarea celor minim 35 de potențiali beneficiari ai schemei de minimis în baza punctajului obținut de participant la FAZA B și a aplicării criteriilor care vizează obiectivele specifice/operaționale ale proiectului și condițiile esențiale de îndeplinire a acestuia constând în înființarea și susținerea a minim 35 de întreprinderi sociale in regiunile Vest sau NordVest.

CRITERII DE SELECTIE

Etapa 1 Juriul inventariaza toate dosarele în ordinea descrescătoare a punctajului obținut și în ordinea crescătoare a valorii ajutorului de minimis solicitat în cazul punctajelor egale (in caz de punctaj egal, ordinea este stabilită începând cu valoarea cea mai mică a ajutorului de minimis solicitat).

Etapa 2 Juriul identifica toate dosarele depuse de participanti care sunt identice sau cu un grad foarte mare de asemănare în ceea ce privește descrierea segmentului de piață, planului de management și marketing și bugetul detaliat si pastreaza in lista pentru selectie doar dosar cu punctajul cel mai mare, iar in caz de punctaj egal, pe cel inregistrat primul, celelate fiind trecute pe lista de rezerve.

Etapa 3 Juriul identifica toate dosarele depuse de participanti cu diferite grade de rudenie sau afinitate (soti, sotii, rude si afini pana la gradul II) si pastreaza in lista pentru selectie doar dosar cu punctajul cel mai mare, iar in caz de punctaj egal, pe cel inregistrat primul, celelate fiind trecute pe lista de rezerve.

Etapa 4 Juriul va selecta in continuare planuri de afaceri în ordinea punctajului obținut și a valorii crescătoare a planului de afaceri în cazul punctajelor egale, până la epuizarea totala a alocării pentru subvențiile pentru înființarea de întreprinderi sociale, respectiv 10.408.923,00 lei sau când alocarea rămasa nu mai acoperă integral următorul plan de afaceri care ar putea fi selectat conform algoritmului.

In situația in care alocarea a fost epuizata integral sau alocarea rămasă acoperă mai de putin 50% din valoarea planului de afaceri care ar urma la selecție conform algoritmului, procesul de selecție se va încheia.

În situația în care alocarea rămasă acoperă mai mult de 50% din valoarea planului de afaceri care ar urma la selecție conform algoritmului, administratorul schemei de minimis poate selecta acest plan de afaceri pe o listă provizorie, pana la expirarea termenului de contestatii sau solutionarea contestatiilor depuse. Dupa finalizarea procesului de selectie, persoana al carei plan de afaceri este selectat pe lista provizorie poate primi/accepta finantarea ramasa cu conditia mentinerii obiectivelor asumate in planul de afaceri.

Nu vor fi finanțate două sau mai multe planuri de afaceri, propuse de persoane diferite, identice sau cu un grad foarte mare de asemănare în ceea ce privește descrierea segmentului de piață, planului de management și marketing și bugetul detaliat. În cazul în care administratorul schemei de antreprenoriat gestionează mai mult de un proiect in cadrul prezentului apel, regula se va aplica în mod corespunzător la nivelul tuturor juriurilor de selecție a planurilor de afaceri.

Planurile de afaceri propuse spre finanțare vor reflecta realitatea segmentului de piață vizat și vor fi fundamentate tehnic și economic, pornind de la informații verificabile în zona geografică de implementare a proiectului.

In cazul in care printre câștigătorii planurilor de afaceri sunt persoane cu diferite grade de rudenie sau afinitate (soti, sotii, rude si afini pana la gradul II), juriul va decide asupra finanțării unui singur plan de afaceri pe baza criteriilor de departajare cuprinse in rezenta metodologie de selectia a planurilor de afaceri.

Toate planurile de afaceri care nu au fost selectate dar sunt eligibile constituie lista de rezerve, inclusiv lista provizorie.

Criteriile de mai sus sunt obligatorii și vor fi aplicate de juriu în orice situație ivită.

Art. 26 La finalizarea procesului de evaluare și selecție, juriul va emite o decizie privind lista planurilor de afaceri vor fi finanțate în cadrul schemei de ajutor de minimis „ Sprijin pentru înfiinţarea de întreprinderi sociale in mediul rural”, care va fi publicată pe site-ul www.startimpact.ro și va fi comunicată fiecărui participant al cărui plan de afaceri a fost selectat pentru finanțare pe adresa de e-mail indicată în cererea de înscriere la concurs, în termen de 1(una) zi de la emitere.

Decizia Comisiei de evaluare și selecție este finală.

În termen de maxim 2 zile de la publicarea deciziei privind lista finală a planurilor de afaceri câștigătoare care vor fi finanțate în cadrul schemei de ajutor de minimis „ Sprijin pentru înfiinţarea de întreprinderi sociale”, fiecare participant al cărui plan de afaceri a fost selectat pentru finanțare va confirma personal în scris acceptarea condițiilor de finanțare prin prezentarea la sediul Fundației Serviciilor Sociale Bethany sau prin email la adresa lia.aron@bethany.ro

În termen de maxim 10 zile de la data acceptării condițiilor de finanțare, fiecare participant se va prezenta personal la oricare din sediile proiectului din Timișoara (str.Dorobantilor, nr.4), Oradea ( str.Sf.Ap.Andrei, nr.109, bl.PB13, ap.3 ), în vederea încheierii angajamentului de asumare a condițiilor finanțării. În vederea încheierii angajamentului de asumare a condițiilor finanțării participantul selectat va prezenta obligatoriu următoarele documente care dovedesc cele asumate în dosarul de înscriere la concurs:

- certificat de atestare fiscală (ANAF și bugete locale)

- certificat de cazier fiscal

- certificat de cazier judiciar

Neprezentarea în termen de maxim 10 zile de la data acceptării condițiilor de finanțare, conform celor de mai sus, în vederea încheierii angajamentului de asumare a condițiilor finanțării sau neprezentarea în același termen a actelor solicitate, respectiv a certificatelor de atestare fiscală și de cazier fiscal și judiciar, conduce la decăderea din termen și, respectiv la pierderea poziției sale de pe lista planurilor de afaceri selectate pentru finanțare, la pierderea definitivă a dreptului de a primi subvenție pentru înființarea de întreprinderi sociale in mediul rural în cadrul proiectului ”ELEVATOR CONVIVIAL” prin schema de minimis „ Sprijin pentru înfiinţarea de întreprinderi sociale in mediul rural”.

Toți participanții ale căror planuri vor fi selectate pentru finanțare și care vor încheia angajamentul de asumare a condițiilor finanțării, au obligația de a înființa întreprinderea sociala beneficiară a ajutorului de minimis conform planului de afaceri selectat și de a încheia contractul de finantare cu administratorul schemei de minimis ce târziu în data de 31.07.2025.

Dovada înființării întreprinderii sociala va fi făcută cu actul care atestă forma de organizare si Codul de înregistrare fiscală, etc.

Întreprinderea sociala se consideră înființată conform planului de afaceri dacă sunt îndeplinite condițiile următoare: sediul social al întreprinderii sociale se găsește în județul (localitatea) declarată în planul de afaceri, activitătea principala este cea declarata în planul de afaceri si dacă participantul este una și aceeași persoana cu persoana responsabilă de înființarea/operaționalizarea/dezvoltarea întreprinderii sociale conform planului de afaceri.

Dacă până la data de 25.07.2025 participantul al cărui plan de afaceri va fi selectat nu face dovada înființării întreprinderii sociale conform planului de afaceri selectat sau întreprinderea sociala beneficiară a ajutorului de minimis nu încheie contractul de finantare cu administratorul schemei de minimis, aceasta este decăzut din termen, ceea ce conduce la pierderea poziției în lista planurilor de afaceri selectate pentru finanțare precum și pierderea definitivă a dreptului de a primi subvenție pentru înființarea de întreprinderi sociale în cadrul proiectului ”ELEVATOR CONVIVIAL” prin schema de minimis „ Sprijin pentru înfiinţarea de întreprinderi sociale in mediul rural”.

Întreprinderile înființate conform planurilor de afaceri selectate vor crea minim numarul de locuri de muncă cu normă întreagă prevăzut asumat în planul de afaceri în termen de 10 zile de la semnarea contractului de finantare între administratorul schemei de minimis și întreprinderea sociala beneficiară de ajutor de minimis.

Art. 27 Fiecare participant al cărui plan de afaceri va fi selectat, dar care va renunța sau va pierde dreptul de a primi subvenție pentru înființarea de întreprinderi sociale, va fi înlocuit cu următorul participant aflat pe lista de rezerve, conform algoritmului descris la art.25, participant care poate fi diferit de cel clasat în fruntea listei de rezerve conform punctajului obținut și a valorii planului de afaceri, printr-o decizie a administratorului schemei de minimis.

Această decizie a administratorului schemei de minimis va fi comunicată celui/celor în cauză pe adresa de e-mail indicată în cererea de înscriere la concurs, în termen de maxim 1 (una) zi de la emitere.

Pentru a beneficia de subvenție pentru înființarea de întreprinderi în cadrul proiectului ”ELEVATOR CONVIVIAL” prin schema de minimis „ Sprijin pentru înfiinţarea de întreprinderi sociale in mediul rural”, participantul înlocuitor va respecta procedurile descrise din prezenta metodologie și regulament, fiindu-i opozabile aceleași obligații și proceduri ca și în cazul participantului pe care îl înlocuiește.

**TITLUL III**

**ACORDAREA, IMPLEMENTAREA SI MONITORIZAREA AJUTORULUI DE MINIMIS SCHEMEI DE AJUTOR DE MINIMIS ” Sprijin pentru înfiinţarea de întreprinderi sociale in mediul rural”**

Art. 28 Măsurile de sprijin acordate întreprinderilor în cadrul schemei de minimis „ Sprijin pentru înfiinţarea de întreprinderi sociale in mediul rural” se acordă în baza unui plan de afaceri elaborat și selectat în conformitate cu cerințele prezentei metodologii și regulament.

Art. 29. — (1) Ajutorul de minimis prevăzut în cadrul schemei de minimis „ Sprijin pentru înfiinţarea de întreprinderi sociale in mediul rural” se acordă din fonduri europene și naționale.

(2) Acordarea de subvenții (microgranturi) pentru înființarea de noi afaceri va fi condiționată de înființarea întreprinderii sociale.

(3) Pentru a beneficia de prevederile prezentei scheme de ajutor de minimis, întreprinderile sociale trebuie să înainteze o cerere administratorului schemei de ajutor de minimis.

(4) Cererea de finanțare va fi însoțită de declarații pe propria răspundere a solicitantului privind:

a) ajutoarele de minimis primite de întreprinderea unică în acel an fiscal și în ultimii doi ani fiscali (fie din surse ale statului sau ale autorităților locale, fie din surse europene);

b) structura întreprinderii unice din care face parte beneficiarul;

c) eventualele alte ajutoare de stat primite anterior pentru aceleași costuri eligibile ca cele finanțate de prezenta schemă;

d) faptul că nu a fost subiectul unei decizii de recuperare a unui ajutor de stat sau de minimis, emise de Comisia Europeană, instanțele judecătorești, Consiliul Concurenței sau de un furnizor de ajutor de stat/de minimis sau, în cazul în care a făcut obiectul unei astfel de decizii, aceasta a fost deja executată și creanța integral recuperată;

e) faptul că ajutorul de minimis acordat nu va finanța activități sau domenii exceptate de prezenta schemă.

Persoanele care fac parte din echipa de proiect, asociații sau angajații din cadrul beneficiarului sau partenerilor săi nu pot avea calitatea de angajați sau asociați în cadrul întreprinderilor înființate prin proiect.

Persoanele fizice din grupul țintă nu pot avea calitatea de asociat, administrator, reprezentant legal sau angajat în cadrul a mai mult de o întreprindere înființată în cadrul acestui apel. În cazul în care întreprinderea se înființează ca societate reglementată de Legea societăților nr. 31/1990, republicată, cu modificările și completările ulterioare, și are mai mult de un asociat, persoana fizică al cărei plan de afaceri a fost selectat în vederea finanțării va trebui să aibă calitatea de asociat majoritar.

Persoana al cărei plan de afaceri a fost selectat în vederea finanțării va trebui să aibă calitatea de reprezentant legal, acționar unic/acționar majoritar și administrator al afacerii nou înființate și sprijinite prin proiect, reprezintă societatea, are rol executiv în întreprindere, fiind efectiv cel care asigură gestiunea afacerii, este responsabil de patrimoniul întreprinderii înființate, are responsabilitatea de a garanta întru totul desfășurarea legală a activității economice și realizarea obiectelor de activitate.

Constituie incompatibilitate existența relațiilor de rudenie sau afinitate până la gradul II inclusiv între personalul AMPOIDS/OI responsabil și personalul Beneficiarului/Partenerilor, precum și față de membrii grupului țintă.

Art.30 - (1) Drepturile și obligațiile beneficiarilor de ajutor de minimis sunt:

1. Beneficiarul ajutorului de minimis are dreptul de a primi ajutorul de minimis pentru implementarea planului de afaceri selectat, în condițiile respectării prevederilor prezentei scheme de ajutor de minimis.

2. Ajutorul de minimis se va putea acorda în maximum trei tranșe, luând în considerare prevederile planurilor de afaceri. Prima tranșă va reprezenta maximum 50% din valoarea totală a finanțării nerambursabile solicitate de către întreprinderea socială.

3. Pentru a beneficia de ajutor de minimis, beneficiarul ajutorului de minimis are obligația de a implementa planul de afaceri selectat și de a asigura sustenabilitatea activităților în condițiile prevăzute în prezenta schemă de ajutor de minimis, respectiv: continuarea funcționării afacerii, inclusiv menținerea locurilor de muncă create, pe o perioadă de minimum 6 luni după finalizarea implementării proiectului.

4. Întreprinderile sociale nou-înființate vor asigura o cofinanțare de minimum 10% din valoarea sprijinului financiar acordat (cofinanțarea proprie poate fi asigurată exclusiv în bani).

5. Fiecare persoană juridică înființată în una dintre formele prevăzute la art. 3 alin. (1) din Legea nr. 219/2015 privind economia socială, cu modificările și completările ulterioare, și finanțată în cadrul prezentei scheme are obligația de a dobândi atestatul de întreprindere socială în termen de maximum 4 luni de la semnarea contractului de subvenție.

6. Fiecare beneficiar al ajutorului de minimis va trebui să angajeze numărul minim de persoane pe care s-a obligat să le angajeze, în cadrul întreprinderilor nou-înființate, conform planului de afaceri, dar nu mai puțin de 4 persoane, corespunzător a 4 locuri de muncă înființate.

7. Locurile de muncă nou-create (minimum 4/întreprindere socială) trebuie să fie cu normă de lucru de cel puțin 4 ore/zi și pe perioadă nedeterminată. Nu se acceptă angajarea aceleiași persoane la mai mult de o întreprindere socială înființată în cadrul aceluiași proiect sau la alte proiecte gestionate de către același administrator de schemă de antreprenoriat în cadrul aceluiași apel de proiecte.

8. În cazul în care în perioada menționată locul/locurile de muncă creat(e) în cadrul întreprinderilor nou-înființate se vacantează, beneficiarul de ajutor de minimis va avea un termen de maximum 30 de zile să ocupe locul/locurile de muncă vacant(e), păstrând numărul și tipul acestora, pentru care a primit punctaj la evaluarea planului de afaceri.

9. Beneficiarul ajutorului de minimis are obligația de a raporta furnizorului schemei de ajutor de minimis/administratorului schemei de ajutor de minimis toate datele și informațiile necesare pentru monitorizarea ajutorului de minimis, în formatul pus la dispoziție de către furnizorul schemei.

10. În cazul în care în perioada de sustenabilitate asumată, locul/locurile de muncă creat(e) în cadrul întreprinderilor sociale se vacantează, beneficiarul ajutorului de minimis va avea un termen de maximum 30 de zile să ocupe locul/locurile de muncă vacant(e), fără a fi aplicate corecții financiare.

11. Beneficiarul ajutorului de minimis are obligația de a restitui, după caz, parțial sau total, valoarea ajutorului de minimis primit în situația nerespectării condițiilor de acordare și utilizare a ajutorului, inclusiv dobânda aferentă.

12. Beneficiarul ajutorului de minimis are obligația de a raporta administratorului schemei de minimis toate datele și informațiile necesare pentru monitorizarea ajutorului de minimis, în formatul pus la dispoziție de către furnizorul schemei.

13. Beneficiarul ajutorului de minimis are obligația de a asigura sustenabilitatea întreprinderii înființate pentru o perioadă de minimum 6 luni după finalizarea implementării proiectului.

(2) Constituie motive de restituire integrală a ajutorului de minimis primit:

a) nerespectarea prevederilor Regulamentului (UE) nr. 1.407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, cu modificările și completările ulterioare;

b) nerespectarea termenului de ocupare a locurilor de muncă asumate: în situația în care după 8 luni de la semnarea contractului de subvenție nu sunt ocupate toate locurile de muncă asumate prin planul de afaceri, ajutorul de minimis se recuperează integral, iar contractul de subvenție va fi reziliat;

c) nerespectarea termenului de obținere a atestatului de întreprindere socială: în situația în care după 8 luni de la semnarea contractului de subvenție o persoană juridică înființată prin proiect nu obține atestatul de întreprindere socială, ajutorul de minimis se recuperează integral, iar contractul de subvenție va fi reziliat;

d) încetarea activității sau pierderea atestatului de întreprindere socială, pe durata implementării proiectului, în perioada de minimum 14 luni de la data obținerii atestatului de întreprindere socială - în acest caz, ajutorul de minimis se recuperează integral, iar contractul de subvenție va fi reziliat;

e) nemenținerea locurilor de muncă ocupate în perioada de sustenabilitate asumată - se vor aplica următoarele corecții financiare, proporționale cu numărul de locuri de muncă neocupate și cu durata de neocupare a acestora, în procent calculat după cum urmează și care se aplică la valoarea totală a ajutorului de minimis primit:

Valoare corecție = [(număr luni de neocupare/număr luni de sustenabilitate –1) x 100]/număr locuri de muncă asumate x Valoare totală ajutor de minimis

(3) Constituie motive de restituire parțială a ajutorului de minimis plătit:

a) efectuarea unor cheltuieli care nu respectă prevederile art. 2 alin. (1) din Hotărârea Guvernului nr. 873/2022;

b) nerespectarea termenului de obținere a atestatului de întreprindere socială: în situația în care termenul de obținere a atestatului de întreprindere socială (4 luni de la semnarea contractului de subvenție) nu este respectat, începând cu luna a 5-a de la semnarea contractului de subvenție, următoarele corecții financiare (%) vor fi aplicate (sume care se scad din valoarea totală a ajutorului de minimis), după cum urmează:

(i) 25% din valoarea ajutorului financiar acordat aferent planului de afaceri pentru o întârziere de maximum 1 lună;

(ii) 50% din valoarea ajutorului financiar acordat aferent planului de afaceri pentru o întârziere de maximum 2 luni;

(iii) 75% din valoarea ajutorului financiar acordat aferent planului de afaceri pentru o întârziere de maximum 3 luni;

(iv) 100% din valoarea ajutorului financiar aferent planului de afaceri pentru o întârziere de maximum 4 luni;

c) nerespectarea termenului de ocupare a locurilor de muncă asumate: în situația în care termenul de angajare (4 luni de la semnarea contractului de subvenție) nu este respectat, începând cu luna a 5-a de la semnarea contractului de subvenție, următoarele corecții financiare (%) per loc de muncă neocupat vor fi aplicate (sume care se scad din valoarea totală a ajutorului de minimis) după cum urmează:

(i) în procent de 25/număr total de locuri de muncă din valoarea ajutorului financiar acordat aferent planului de afaceri pentru o întârziere de maximum 1 lună/loc de muncă neocupat;

(ii) în procent de 50/număr total de locuri de muncă din valoarea ajutorului financiar acordat aferent planului de afaceri pentru o întârziere de maximum 2 luni/loc de muncă neocupat;

(iii) în procent de 75/număr total de locuri de muncă din valoarea ajutorului financiar acordat aferent planului de afaceri pentru o întârziere de maximum 3 luni/loc de muncă neocupat;

(iv) în procent de 100/număr total de locuri de muncă din valoarea ajutorului financiar aferent planului de afaceri pentru o întârziere de maximum 4 luni/loc de muncă neocupat.

(4) Pentru respectarea regulilor de cumul solicitantul ajutorului de minimis va prezenta o declarație de eligibilitate, pe propria răspundere, în care va menționa informațiile referitoare la orice alt ajutor de minimis primit în ultimii 2 ani fiscali anteriori datei de depunere a cererii de finanțare, precum și în anul fiscal curent, până la depunerea cererii de finanțare, respectiv încheierea contractului de subvenție, cu respectarea prevederilor referitoare la întreprinderea unică.

(5) Ajutoarele de minimis acordate în cadrul prezentei scheme pot fi cumulate cu ajutoarele de minimis acordate în conformitate cu Regulamentul (UE) nr. 360/2012 al Comisiei din 25 aprilie 2012 privind aplicarea articolelor 107 și 108 din Tratatul privind funcționarea Uniunii Europene în cazul ajutoarelor de minimis acordate întreprinderilor care prestează servicii de interes economic general în limita plafonului stabilit în regulamentul respectiv. Ajutoarele de minimis acordate în condițiile prezentei scheme pot fi cumulate cu ajutoare de minimis acordate în conformitate cu alte regulamente de minimis în limita plafonului relevant prevăzut la art. 8 alin. (2).

(6) Ajutoarele de minimis acordate în cadrul prezentei scheme nu se vor cumula cu alte ajutoare de stat în sensul art. 107 alin. (1) din Tratatul privind funcționarea Uniunii Europene acordate pentru aceleași costuri eligibile, dacă un astfel de cumul generează o intensitate a ajutorului de stat care depășește intensitatea maximă stabilită în fiecare caz în parte printr-un regulament privind exceptările în bloc sau printr-o decizie adoptată de Comisia Europeană.

(7) Ajutoarele de minimis aferente prezentei scheme care nu se acordă pentru sau nu sunt legate de costuri eligibile specifice pot fi cumulate cu alte ajutoare de stat acordate în temeiul unui regulament de exceptare pe categorii sau al unei decizii adoptate de Comisie.

Art. 31 În cadrul schemei de minimis „ Sprijin pentru înfiinţarea de întreprinderi sociale in mediul rural”, ajutorul de minimis se va acorda în tranșe, sub formă de finanțare nerambursabilă, dupa cum urmeaza :

a) O tranșă inițială de maximum 50% din valoarea ajutorului de minimis, așa cum a fost acesta aprobat în cadrul planului de afaceri și contractului de subvenție încheiat.

b) O tranșă partială si una finală sau o transa finala reprezentând diferența până la valoarea totală a ajutorului de minimis

Art.30 În vederea transferului sumelor aferente ajutorului de minimis, între administratorul schemei de minimis (Fundația Serviciilor Sociale Bethany) și întreprinderea sociala creată de participantul al cărui plan de afaceri va fi selectat (beneficiarul schemei de ajutor de minimis) se va încheia un contract de subventie. Întreprinderea sociala creată (beneficiarul schemei de ajutor de minimis) va deschide un cont dedicat la o banca comercială agreată de administratorul schemei de minimis. Toate operațiunile (transferuri de la administratorul schemei de minimis, respectiv plăți salarii, furnizori, decont cheltuieli afente ajutorului de minimis achitate de întreprindere, etc.) aferente ajutorului de minimis se vor derula în mod obligatoriu numai prin contul dedicat al beneficiarulului schemei de ajutor de minimis.

Art.31 Pentru solicitarea plății tranșelor reprezentând ajutorul de minimis, întreprinderea beneficiară va întocmi o solicitare scrisă, în formatul solicitat de administratorul schemei de minimis pentru transa I, respectiv transele II si III, in etapa II. După verificarea documentelor, în termen de 2 zile de la primirea solicitării, administratorul schemei de minimis poate solicita întreprinderii beneficiare completări sau clarificări legate de solicitare sau de anexele sale, pe care întreprinderea beneficiară are obligația de a le transmite în termen de 3 zile.

Toate copiile documentelor vor fi prezentate cu semnătura întreprinderii beneficiare ale ajutorului de minimis.

În termen de 10 zile de la data validării solicitării de către administratorul schemei de minimis acesta va solicita sumele prin cerere de plată depusa la AMPIDS/OIR responsabil.

În termen de 3 zile de la primirea sumelor solicitate la plată, administratorul schemei de minimis va transfera sumele aferente fiecărei întreprinderi înființate în contul special deschis de aceasta la banca comercială agreată.

În vederea plății salariilor, a furnizorilor, etc., întreprinderea beneficiară va prezenta experților monitorizare subvenții pentru întreprinderi documentele justificative (contracte de muncă, state de plată, pontaje, extras revisal, etc.) necesare plății salariilor, respectiv cele necesare plății furnizorilor (contracte de furnizare, contracte de prestări servicii, facturi, procese verbale de recepție, etc.) precum și ordinele de plată întocmite pentru transferul sumelor sau dupa caz, documentele de plata pentru cheltuielile deja platite. După verificarea documentelor de către experții monitorizare subvenții pentru întreprinderi desemnați de către administratorul schemei de minimis, acesta va autoriza plățile.

Art. 32 Orice modificare a contractului de subventie se va face cu acordul parților, prin încheierea unui act adițional, cu excepția modificărilor determinate de schimbări în cadrul legislativ (inclusiv instrucțiuni și decizii AMPIDS), care vor intra în vigoare la data menționată în actul normativ respectiv.

Nici o modificare contractuală nu poate avea scopul sau efectul de a produce schimbări în contractul de subventie care ar pune în discuție decizia de acordare a finanțării nerambursabile sau care ar fi contrare principiului tratamentului egal al solicitanților.

Nici o modificare contractuală nu poate avea caracter retroactiv și va fi solicitată de administratorul schemei de minimis sau întreprinderea beneficiară doar în cadrul perioadei de derulare a schemei de minimis „ Sprijin pentru înfiinţarea de întreprinderi sociale in mediul rural”, cu excepția situațiilor în care, motive obiective sau schimbări legislative impun încheierea unui astfel de act adițional la acordul de finanțare.

Administratorul schemei de minimis, respectiv întreprinderile beneficiare ale ajutorului de minimis pot solicitata celeilalte părți încheierea unui act adițional la contractul de subvenție printr-o solicitare scrisă, în condițiile de mai sus.

Art. 33 Toate cheltuielile aferente schemei de minimis „ Sprijin pentru înfiinţarea de întreprinderi sociale in mediul rural” trebuie angajate și plătite în termen de 18 luni de la data semnării contractului de subvenție în limita fondurilor alocate pentru această schemă de minimis.

Art. 34 Raportarea și monitorizarea ajutorului de minimis în cadrul schemei de minimis “Sprijin pentru înfiinţarea de întreprinderi sociale in mediul rural”

Furnizorul are obligația de a supraveghea permanent ajutoarele de minimis acordate, aflate în derulare, și de a dispune măsurile care se impun în cazul încălcării condițiilor impuse prin prezenta schemă sau prin legislația națională sau europeană aplicabilă la momentul respectiv.Beneficiarul ajutorului de minimis păstrează evidenţa detaliată a ajutorului de minimis primit în baza schemei „ Sprijin pentru înfiinţarea de întreprinderi sociale” (inclusiv evidența contabilă) pe o durată de cel puțin 10 ani de la data la care ultima alocare specifică a fost acordată în baza schemei de ajutor de minimis.

Beneficiarii de ajutoare de minimis au obligația de a pune la dispoziția furnizorului și a administratorului schemei de minimis, în formatul și în termenul solicitate de aceștia, toate datele și informațiile necesare în vederea îndeplinirii procedurilor de raportare și monitorizare ce cad în sarcina furnizorului, respectiv a administratorului.

TITLUL IV

DISPOZIȚII FINALE

Art. 37 Eventualele modificări sau actualizări aduse prezentei metodologii și regulamentului de desfășurare a procesului de selectie de idei de afaceri vor fi publicate pe site-ul www.startimpact.ro.

În perioada de desfășurare a procesului de selectie de (idei) planuri de afaceri vor fi organizate sesiuni de informare cu potențialii participanți, sesiuni care sunt deschise publicului larg, nu doar persoanelor din grupul țintă. În cadrul sesiunilor se vor prezenta principalele aspecte legate de procesului de selectie de idei de afaceri și se vor răspunde întrebărilor adresate de cei prezenți.

Locația, data și ora desfășurării acestor întâlniri vor fi publicate cu cel puțin 5 zile înainte pe site-ul www.startimpact.ro.

Dorim tuturor potențialilor Antreprenori sociali mult Curaj … și Succes.

ANEXE parte integrantă din metodologia și regulamentul de organizare și desfășurare a concursului de idei (planuri) de afaceri:

Anexa nr.1 – Schema de ajutor de minimis ” Sprijin pentru înfiinţarea de întreprinderi sociale in mediul rural”

Anexa nr.2 - Ghidul Condiții Specifice Cerere de Propuneri de Proiecte ” Sprijin pentru înfiinţarea de întreprinderi sociale in mediul rural”

Anexa nr.3 – Manualul Beneficiarului – Program Incluziune si Demnitate Sociala 2021-2027

Anexa nr.4 - Cerere de înscriere la concursul de plan de afaceri.

Anexa nr.5 – Planul de afaceri si anexele 6A si 6B

Anexa nr.6 - Declarație pe proprie răspundere a participantului/participantei din care rezultă că este de acord cu prelucrarea datelor cu caracter personal și libera circulație a acestor date, transpusă în REGULAMENTUL (UE) 2016/679 AL PARLAMENTULUI EUROPEAN ȘI AL CONSILIULUI din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor)

Anexa nr.7 - Declarație pe proprie răspundere a participantului că nu se află în conflict de interese.

Anexa nr.8 - Declarația pe proprie răspundere privind respectarea condiţiilor schemei de minimis.

Anexa nr.9 - Declarație pe proprie răspundere a participantului privind sustenabilitatea

proiectului.

Anexa nr.10- Declaraţie pe proprie răspundere privind evitarea dublei finanţări

Anexa nr.11 - Formular de contestație.

Anexa nr.12 - GRILA DE VERIFICARE FAZA A.

Anexa nr.13 - GRILA DE EVALUARE FAZA B.

Anexa nr.14 - GRILA EVALUARE Scenariu participativ plan intreprindere sociala publicata.

Anexa nr.15 - GRILA DE EVALUARE INTERVIU.